94/432/EY: Komission päätös, tehty 30 päivänä toukokuuta 1994, neuvoston direktiivin 93/23/ETY soveltamissäännöksistä sikakarjaa ja -tuotantoa koskevien tilastotietojen keruiden osalta



Virallinen lehti nro L 179 , 13/07/1994 s. 0022 - 0026

Suomenk. erityispainos Alue 3 Nide 59 s. 0035

Ruotsink. erityispainos Alue 3 Nide 59 s. 0035



KOMISSION PÄÄTÖS, tehty 30 päivänä toukokuuta 1994, neuvoston direktiivin 93/23/ETY soveltamissäännöksistä sikakarjaa ja -tuotantoa koskevien tilastotietojen keruiden osalta (94/432/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY(1) ja erityisesti sen 1 artiklan 3 kohdan, 2 artiklan 2 kohdan, 3 artiklan 2 kohdan, 6 artiklan 1 ja 2 kohdan, 8 artiklan 1 ja 2 kohdan ja 10 artiklan 3 kohdan, sekä katsoo, että direktiivissä 93/23/ETY tarkoitettujen tilastotietojen keruiden suorittamiseksi tarvitaan täsmällisiä määritelmiä; tämän vuoksi olisi määritettävä tietojen keruuseen kuuluvat maatilat; lisäksi olisi määriteltävä täsmällisesti ne karjan suuruusluokat ja aluejaot, joiden perusteella jäsenvaltiot laativat säännöllisin väliajoin toteutettavien tilastotietojen keruiden tulokset; teurastustilastojen laatimiseksi olisi käytettävä yhdenmukaista teuraspainon määritelmää, direktiivin 93/23/ETY mukaan jäsenvaltioille voidaan pyynnöstä antaa lupa suorittaa huhti- ja elokuun tietojen keruut valituilla alueilla sillä edellytyksellä, että nämä tietojen keruut käsittävät vähintään 70 prosenttia sikakarjasta; niille jäsenvaltioille, joiden sikakarja muodostaa ainoastaan vähäisen prosenttiosuuden yhteisön kokonaiskarjasta, voidaan pyynnöstä antaa lupa luopua kokonaan huhti- ja elokuun tietojen keruista tai käyttää aluejakoa huhti- tai elokuun tietojen keruun lopullisissa tuloksissa; lopuksi jäsenvaltioille voidaan pyynnöstä antaa lupa käyttää hallinnollisia lähteitä karjaa koskevien tilastotietojen keruiden sijasta ja käyttää karjan suuruusluokan mukaan määrättyä jakoa parillisten vuosien lopullisissa tuloksissa ja/tai jonkin kiinteän kuukauden tuloksissa, jäsenvaltiot ovat esittäneet edellä mainittuja mahdollisuuksia koskevia poikkeuspyyntöjä, komission päätös 76/805/ETY(2), sellaisena kuin se on viimeksi muutettuna päätöksellä 91/268/ETY(3), olisi kumottava, koska direktiiviä 93/23/ETY sovelletaan 1 päivästä tammikuuta 1994, tämän päätöksen määräyksiä olisi sovellettava samasta päivämäärästä alkaen, ja tämä päätös on pysyvän maataloustilastokomitean lausunnon mukainen, ON TEHNYT TÄMÄN PÄÄTÖKSEN: 1 artikla 1 Direktiivin 93/23/ETY 2 artiklan 2 kohdassa 'maatilalla` tarkoitetaan sekä teknisesti että taloudellisesti erillistä yksikköä, jolla on erillinen johto ja joka tuottaa maataloustuotteita. 2 Direktiivin 93/23/ETY 1 artiklan 1 kohdassa tarkoitetun tietojen keruun on katettava: a) maatilat, joissa käytössä olevaa viljelysalaa on vähintään yksi hehtaari; b) maatilat, joissa käytössä olevaa viljelysalaa on vähemmän kuin yksi hehtaari, jos ne tuottavat tietyn osuuden myyntiä varten tai jos niiden tuotanto ylittää tietyt aineelliset rajat. 3 Kuitenkin niiden jäsenvaltioiden, jotka toivovat voivansa käyttää erilaista tietojen keruun rajaa, on sitouduttava vahvistamaan raja sellaiselle tasolle, että sen ulkopuolelle jäävät ainoastaan pienimmät tilat, jotka yhdessä muodostavat enintään yhden prosentin kyseisen jäsenvaltion komission päätöksessä 85/377/ETY(4) tarkoitetusta standardibruttomarginaalista. 2 artikla Direktiivin 93/23/ETY 6 artiklan 1 kohdassa tarkoitetut aluejaot esitetään liitteessä I. 3 artikla Direktiivin 93/23/ETY 8 artiklan 1 kohdassa tarkoitetut karjan suuruusluokat esitetään liitteessä II. 4 artikla Direktiivin 93/23/ETY 10 artiklan 1 kohdassa tarkoitettu teuraseläimen teuraspaino esitetään liitteessä III. 5 artikla 1 Liitteessä IV olevassa a kohdassa mainituille jäsenvaltioille annetaan direktiivin 93/23/ETY 1 artiklan 2 kohdan ensimmäisen alakohdan mukaisesti lupa suorittaa huhti- ja elokuun tietojen keruut valituilla alueilla sillä edellytyksellä, että nämä tietojen keruut käsittävät vähintään 70 prosenttia sikakarjasta. 2 Liitteessä IV olevassa b kohdassa mainituille jäsenvaltioille annetaan direktiivin 93/23/ETY 1 artiklan 2 kohdan toisen alakohdan mukaisesti lupa luopua kokonaan huhti- ja elokuun tietojen keruista. 3 Liitteessä IV olevassa c kohdassa mainituille jäsenvaltioille annetaan direktiivin 93/23/ETY 1 artiklan 2 kohdan kolmannen alakohdan mukaisesti lupa käyttää hallinnollisia lähteitä tilastotietojen keruiden sijasta. 4 Liitteessä IV olevassa d kohdassa mainituille jäsenvaltioille annetaan direktiivin 93/23/ETY 6 artiklan 2 kohdan mukaisesti lupa käyttää aluejakoa huhti- tai elokuun tietojen keruun lopullisissa tuloksissa. 5 Liitteessä IV olevassa e kohdassa mainituille jäsenvaltioille annetaan direktiivin 93/23/ETY 8 artiklan 2 kohdan mukaisesti lupa käyttää karjan suuruusluokan mukaan määrättyä jakoa parillisten vuosien lopullisissa tuloksissa ja/tai jonkin kiinteän kuukauden tuloksissa. 6 artikla Kumotaan päätös 76/805/ETY. 7 artikla Tätä päätöstä sovelletaan 1 päivästä tammikuuta 1994. 8 artikla Tämä päätös on osoitettu kaikille jäsenvaltioille. Tehty Brysselissä 30 päivänä toukokuuta 1994. Komission puolesta Henning CHRISTOPHERSEN Varapuheenjohtaja (1) EYVL N:o L 149, 21.6.1993, s. 1 (2) EYVL N:o L 285, 16.10.1976, s. 31 (3) EYVL N:o L 134, 29.5.1991, s. 49 (4) EYVL N:o L 220, 17.8.1985, s. 1 LIITE I >TAULUKON PAIKKA> LIITE II Kasvatuksessa olevan sikakarjan suuruusluokat >VIITTAUS KAAVIOON> >KAAVION ALKU> >KAAVION LOOPU> LIITE III Teuraspainon määritelmä Teuraspaino on kokonaisen tai koko pituudeltaan leikatun eläimen ruhon kylmäpaino nylkemisen, verenlaskun, sisäelinten poiston sekä kielen, karvojen, sorkkien, ulkoisten sukuelinten, kylkirasvan, munuaisten ja pallean poiston jälkeen. LIITE IV a) Jäsenvaltiot, joille annetaan lupa suorittaa huhti- ja elokuun tietojen keruut valituilla alueilla: Ranska Italia b) Jäsenvaltiot, joille annetaan lupa luopua kokonaan huhti- ja elokuun tietojen keruista: Kreikka Portugali Luxemburg c) Jäsenvaltiot, joille annetaan lupa käyttää hallinnollisia lähteitä tilastotietojen keruiden sijasta: >TAULUKON PAIKKA> d) Jäsenvaltiot, joille annetaan lupa käyttää aluejakoa huhti- tai elokuun tietojen keruun lopullisissa tuloksissa: >TAULUKON PAIKKA> e) Jäsenvaltiot, joille annetaan lupa käyttää karjan suuruusluokan mukaan määrättyä jakoa parillisten vuosien lopullisissa tuloksissa ja /tai jonkin kiinteän kuukauden tuloksissa: >TAULUKON PAIKKA>